Det er vanlig å hevde at scatting oppstod som en vokaletterlikning etter soloinstrumentalister som Louis Armstrong (1901–1971). Hans eget sanginnslag på innspillingen av *Heebie Jeebies* fra 1926 regnes som en av de tidligste, betydningsfulle eksemplene på scat.
Den amerikanske jazzsangeren Ella Fitzgerald (1917–1996) regnes som en av de mest betydelige scatsangerne i jazzmusikken. Foto fra 1940
**Scat-sang**, også kalt **scat** og **scatting**, er en type sang uten ord, men med tullestavelser som skal etterlikne instumentlyder i jazzimprovisasjon. Sangformen ble utbredt gjennom Louis Armstrongs grammofonplater sist på 1920-tallet, men ble særlig populært i bebopen på 1930- og 40-tallet. Den har siden blitt benyttet i flere av stilartene innen jazzmusikken.

Det norske begrepet *scat* (uttales *skætt*) er lånt direkte fra det amerikanske *scat* eller *scat singing*. *Scat* kan være dannet som en lydlek med ordet *cat* («katt») der en har satt en vislende s-lyd foran.

Bakgrunn
--------

Den tidlige jazzmusikken, som hadde utgangspunkt i afroamerikanske musikktradisjoner, hadde i stor grad en instrumental vinkling, også de gangene en vokalist våget seg utpå. For å få fram musikkens aksenter, var sangerne nødt til å herme etter instrumentlydene og å ta i bruk ord som for eksempel *be-bop-a-rea-bebbelibop-a*. Her oppstod antakelig begrepet *bebop*, som opprinnelig var et skjellsord, brukt av konservative kritikere og tilhørere som ikke forstod seg på den nye musikken. 

Den nye scatsangen på 1930-tallet krevde nye kompliserte vendinger i tonespråket, derfor falt de fleste sangere fort av. Sangeren Ella Fitzgerald var en av de få som virkelig hadde sangteknikk og evne til å oppfatte hva jazzmusikerne, for eksempel saksofonisten Charlie Parker (1920–1955), drev på med.

Berømte scatsangere
-------------------

* Leo Watson (1898–1950)
* Louis Armstrong (1901–1971)
* Cab Calloway (1907–1994)
* Gladys Bently (1907–1960)
* Scatman Crothers (1910–1986)
* Anita O'Day (1919–2006)
* Scatman John (1942–1999)
* The Stooges (band etablert i 1967)

Den amerikanske sangeren Scatman John introduserte scatstilen i popmusikken gjennom flere platesukssesser på 1990-tallet. En annen moderne artist som har brukt scat-teknikken utenfor jazzmusikken, er amerikaneren Jonathan Davis (1971–) i metal-bandet Korn.

I Norge har blant andre artisten Per Asplin og komikerne Leif Juster og Harald Heide-Steen jr. lekt med scat-sang. Jazz- og underholdningstrioen Swe-Danes og andre vokalbaserte jazzensembler har også lekt med liknende varianter av ordløs, lydhermende rytmesang. I Sverige fikk jazzmusikeren og komponisten Gunnar Nilson i 1952 tilnavnet «Siljabloo» på grunn av sitt flittige bruk av scat-sang mens han var medlem av Carl-Henrik Norins orkester.

Lydeksempel
-----------


Utdrag fra *That Haunting Melody*

Al Jolson med *That Haunting Melody* fra 1911,   
 et av de tidligste lydopptakene med scatsang.

---

*Problemer med å lytte til denne filen? Se Hjelp:Multimedia.*

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |


| * v
* d
* r
Jazz |
| --- |
| Sjangere | 
* Acid jazz
* Afro-jazz
* Asia-amerikansk jazz
* Avant-garde jazz
* Bebop
* Bossanova
* Calypso jazz
* Cape jazz
* Chamber jazz
* Cool jazz
* Crossover jazz
* Dixieland
* Frijazz
* Gypsy jazz
* Hard bop
* Jazz blues
* Jazz-funk
* Jazz-fusion
* Jazz rap
* Latinojazz
* M-Base
* Mainstream jazz
* Modal jazz
* Neo-bop jazz
* Nu jazz
* Orkestral jazz
* Post-bop
* Punk jazz
* Ska jazz
* Smooth jazz
* Soul jazz
* Swing
* Trad jazz
* West Coast jazz

 | Jazz |
| Instrument | 
* Kontrabass
* Trommer
* Gitar
* Piano
* Fiolin
* Vokaljazz
* Saksofon
* Trombone
* Trompet

 |
| Emner | 
* Jazzens «adel»
* Jazzalderen
* Jazzband
* Jazzpoesi
* Jazz royalty
* Standardjazz
* Storband
* Improvisasjon
* Jamsession
* Scat-sang
* Stride
* Jazz i Norge

 |
| Lister | Liste over norske jazzklubber **·** Liste over jazzsjangere |
| 
* Portal
* Kategori

 |